เริ่มแล้ววันนักประดิษฐ์ ภายใต้แนวคิด วิถีใหม่ ใส่ใจชีวิต สู่สิ่งประดิษฐ์และนวัตกรรม
นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เป็นประธานเปิดงานวันนักประดิษฐ์ ประจำปี 2564-2565 ครั้งที่ 23 ที่สำนักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม(อว.)จัดขึ้น ภายใต้แนวคิด วิถีใหม่ ใส่ใจชีวิต สู่สิ่งประดิษฐ์และนวัตกรรม และร่วมกับศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) มอบรางวัลการวิจัยแห่งชาติ ประจำปี 2564-2565 จำนวน 292 รางวัล 4 ประเภท ใน 12 สาขาวิชาการ ประกอบด้วยรางวัลนักวิจัยดีเด่นแห่งชาติ รางวัลผลงานวิจัย รางวัลวิทยานิพนธ์และรางวัลผลงานประดิษฐ์คิดค้นสำหรับกิจกรรมภายในงานปีนี้ ได้มีการรวบรวมผลงานประดิษฐ์คิดค้นจากปี 2564 และปี 2565 มาแสดงศักยภาพต่อสาธารณชน ประกอบด้วยภาคนิทรรศการและกิจกรรมต่างๆ ได้แก่ นิทรรศการเฉลิมพระเกียรติพระบาทสมเด็จพระเจ้าอยู่หัว สืบสาน รักษา ตือยอด สร้างสุขเพื่อประชาชนและนิทรรศการน้อมรำลึกในหลวงรัชกาลที่ 9 พระบิดาแห่งการประดิษฐ์ไทย นิทรรศการผลงานประดิษฐ์คิดค้นและนวัตกรรมในระดับชาติ นิทรรศการผลงานที่ได้รับการขึ้นทะเบียนบัญชีสิ่งประดิษฐ์ไทยและบัญชีนวัตกรรมไทย นิทรรศการผลงานจากหน่วยงานภาครัฐ ภาคเอกชน ตลอดจนสถาบันการศึกษา ขอเชิญผู้ที่สนใจและเยาวชนร่วมชมงานวันนักประดิษฐ์ ประจำปี 2564-2565 ได้ตั้งแต่วันนี้(2 ก.พ. 65 )จนถึงวันที่ 6 ก.พ. นี้ ณ Event Hall 102-104 ศูนย์นิทรรศการและการประชุมไบเทค บางนา กรุงเทพฯ โดยไม่เสียค่าใช้จ่าย ภายใต้มาตรการด้านสาธารณสุขอย่างเคร่งครัด